Wir, nachbenaͤmpten Heinrich Schodeler, schulth̄s zuͦ Bremgartten, obman,
Abbrecht von Mùlinen, Heinrich Hùnenberg, schulths zuͦ Baden, Hans Schmid, gn̄t
von Mumpff, under landt vogt, und Hans Rùmely, bed burgere zuͦ Baden, als
gemein zuͦ gesazten schidlut in nach volgender handlung bekennent und tuͣnd
kund maͤngklichem mit dissem brieff, als dan̄ bysz har etlich jär und zitte ein
span̄ und irrung sich erhaben und begaͤben zwüschent der hochwirdigen, ùnnsˀ
gnaͤdigen fröwen, fröw Annā, aͤbbtissin des gotzhusses Kùngsvelden, und
der aͤmpter des selben gotzhusses beruͤrend, an einem̄, und der zinser gemeinlich des dorffs Gebystorff, der guͦtter, acker und matten an die Rûssz
uff ir sitt stossent und reichent, am andren. und aber soͤllichs spans halb die
parthyen sich uff unns vorgemelten, dem obman und die vier zuͦ gesatzten̄
schidlut, ver anlasset und verkùnt uftraglicher sach irs spans halb, guͤtlich
oder rechtlich durch unnsn̄ entscheid zuͦ enden und änne verzug abzekom̄en.
und des halb, nach irrem begerren̄ und der parthyen an ruͤffen, unns von
unnsn̄ herren und obr̄en, gemeyner eydtgnossen potten, uff ir jär rechnung zuͦ
Baden versampt, by unnsn̄ eyden gepotten worden, unns der sach anzenaͤmen̄,
von des wegen wir pillichen, gehorsam beschirmen̄. ✳ und dem nach uff ervordern
beder parthyen tag satzung, hab ich, obgemelter obman̄, mit sampt der parthyen
zuͦ gesatzten schidlùt red gehept und unns der tagsatzung ver eint uff mendag
naͤchst vor sant Silvester, des heiligen bapst tag, des järs, datum disz brieffs,
zuͦ Kùngsvelden in dem gotzhusz zuͦ erschinnen, da die parthyen die sach an
die hand naͤmen̄ und dar inn handlen moͤchten. als ouch uff den yetz gemelten tag die parthyen mit vollem gewalt kom̄en, namlich uff unnsˀ gnaͤdig₎
fröwen von Kùngsvelden sit, von wegen irs gotzhussz und der aͤmpter, dar zuͦ gehoͤrrend: Niclaus Meyger, der zit hoffmeyster, und Clewi Lang, mit sampt andren,
uff der von Gebystorff sit: Heinni Schuster, der zit under vogt da selbs, Heinni Meyger,
under vogt zuͦ Birmistorff, Hans Leder und ander von Gebystorff, von wegen aller, da
so die sach haruͤrt. der guͤttren halb habent anvangs die vor gemelten gewalt
haber unnsˀ gnädigen fröwen von wegen des gotzhusses, vor gemelt, und der aͤmpter,
den handel berruͤrend, vor unns eroffnen laͤssen, wie yetzunt die von Gebystorff
etlich jär sich gewidret den jaͤrlichen zins, so sy dan̄ dem gotzhusz pflichtig syend
jaͤrlich zuͦ geben, vorgehalten und den, durch einen landtvogt verfuͦgt, verpotten.
des halb man̄ der zinsen zuͦ des gotzhusz handen nit zuͦ inprigung, noch
bekom̄en hat, mögen ùber das ir gnaͤdige fröw von irs gotzhusz und der
aͤmpter wegen den von Gebystorff nizit wùsse schuldig sin, uff das ir beger were,
die selben ir zinser ir guͤter zuͦ Gebystorff guͤtlich dar an ze wisen, dem
gotzhusz ufrichtung zuͦ tuͦnd der versessnen, alter und nùwer zinsen vervalner,
als sy hofften pillichen werre, wö aber das nit sin, getrùwen̄ sy, wie das rechtlich
von unns zuͦ beschächen bekendt soͤlte werden. da wider aber die vō Gebystorff
gemeinlich, so ir zinser wären̄, durch ir gewalt haber ir antwurt gaben̄: es werre
wär durch zuͦ fuͦgung eines grossen, mercklichen schadens, so innen begegnet sye